Etsígī bɛ́s. Dávid. Éyɔŋ a ngábə́ á ḿbɔ̄g ákɔ́g. Ngogolán. 2Malɔ́ŋ Ńtondôbə ekígá, makogolan ai nyé. Malɔ́ŋ Ǹtondôbə ekígá, mə yə́gəlan ai nyé. 3Masoe miǹtyé myámá mísə á mís móe, madzoge miǹdzǔg myáma á mís móé étē. 4Éyɔŋ m̀həbə ó man yǎ ma, wǎ wāyəm é vóm mākə; é zēn māwulu, bə́ ngákɔli ma olám étēde. 5Bəbə́gə̄ á ḿbɔ̄ ńnōmo ó yén: tɔ mod m̀bɔ́g m̀bɔ́g ā yə̌m kig ma ! Təge ai é vóm mə̄ nə́ kə́ sɔbɔ, təge ai m̀bɔ́g yǎ ā mvaman ai enyiŋ dzáma. 6Mə ngálɔ̄ŋ wā, ǎ Ńtondôbə ! Ma nâ: “Wǎ ó nə̄ ásɔbɔ́ dáma, ngab dzama á sí bənyiŋ !” 7Vógólo ǹtad wáma, amú mə nə engɔ́ngɔ́l éyə̄gan, kodége ma á mɔ́ mə́ ébá bátíbili ma, amú bâlod ma á ngul. 8Kúlígi ma á mim̀bog ású yə̄ nâ mə́ dzə́mə́lə̄ dzwé dóe. Sósōō bod yâyi wa vúd élunga á nyɔ́l, éyɔŋ wǎyi ma bɔ ḿbəŋ.